L 291/4 Den Europæiske Unions Tidende 7.10.2014 KOMMISSIONENS DELEGEREDE FORORDNING (EU) Nr. 1047/2014 af 29. juli 2014 om supplerende bestemmelser til Europa-Parlamentets og Rådets forordning (EU) nr. 1308/2013 for så vidt angår medlemsstaternes fastlæggelse af en national eller regional strategi i forbindelse med skolemælksordningen EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 ()), særlig artikel 27, stk. 1, litra b), og ud fra følgende betragtninger: (1) Det fremgår af artikel 26, stk. 2, i forordning (EU) nr. 1308/2013, at fra den 1. august 2015 skal medlemsstater, der ønsker at deltage i skolemælksordningen, først, på nationalt eller regionalt plan, have en strategi for dens gennemførelse. (2) —Ihenhold til artikel 26, stk. 3, i forordning (EU) nr. 1308/2013 skal medlemsstaterne ved fastlæggelsen af deres strategier opstille en liste over mælke- og mejeriprodukter, der vil være støtteberettigede i henhold til deres respektive ordninger. For at gøre skolemælksordningen mere effektiv bør en medlemsstats strategi også indeholde andre vigtige elementer, navnlig børnenes aldersgruppe og hvor ofte uddelingen skal ske, foreløbige udgifter i forbindelse med ordningen, oplysninger om hvorvidt der foretages nationale betalinger samt foranstaltninger til kontrol af ordningens effektivitet. (3) — Hvis en medlemsstat i henhold til artikel 26, stk. 2, i forordning (EU) nr. 1308/2013 ønsker at træffe ledsagefor- anstaltninger, bør den ligeledes beskrive disse foranstaltninger i sin strategi. (4) — Der bør fastsættes bestemmelser vedrørende medlemsstaternes fastlæggelse af en national eller regional strategi i forbindelse med skolemælksordningen. Disse bestemmelser bør anvendes fra 2015 — VEDTAGET DENNE FORORDNING: Artikel 1 Strategi 1. — Strategien for gennemførelsen af ordningen, der fastlægges af medlemsstaterne, jf. artikel 26, stk. 2, i forordning (EU) 1308/2013, forelægges for Kommissionen senest den 1. juli hvert år. 2. — Strategien skal mindst indeholde følgende elementer: a) det administrative niveau hvorpå skolemælksordningen administreres b) en liste over mælke- og mejeriprodukter, identificeret ved deres KN-koder, som udvælges under ordningen, og en redegørelse for processen af udvælgelsen af de produkter, der skal leveres c) foranstaltningerne for levering af produkterne under ordningen, herunder hyppigheden af og tidsplanen for distribue- ringen og de modtagere, der er omfattet af ordningen d) de foreløbige udgifter i forbindelse med ordningen, herunder oplysninger om hvorvidt der foretages nationale beta- linger, jf. artikel 217 i forordning (EU) nr. 1308/2013, med angivelse af finansieringsordningen for disse betalinger e) de indførte foranstaltninger til kontrol af ordningens effektivitet. 3. —Hvis medlemsstater ønsker at træffe ledsageforanstaltninger til skolemælksordningen i henhold til artikel 26, stk. 2, i forordning (EU) nr. 1308/2013, bør de ligeledes beskrive disse foranstaltninger i deres strategi, herunder foranstaltnin- gernes mål og forventede fordele samt hvordan de finansieres. () EUTL 347 af 20.12.2013, s. 671.